open-index/open-wikipedia-markdown huggingface dataset:
Salisbury (täpsustus)

Nimel **Salisbury** on mitu tähendust.
***[[Salisbury]]** on linn Inglismaal.
***[[Salisbury (Maryland)|Salisbury]]** on linn USA-s Marylandis.
***[[Salisbury (Põhja-Carolina)|Salisbury]]** on linn USA-s Põhja-Carolinas
***Salisbury** on Harare varasem nimi.
***[[Salisbury saar]]** asub Põhja-Jäämeres Franz Josephi maal.
***[[Salisbury saar (Kanada)|Salisbury saar]]** asub Põhja-Jäämeres Arktika saarestikus.
***[[Salisbury (album)|Salisbury]]**, Uriah Heepi album
Christoph Schnabel

**Christoph Schnabel** (10. november 1715 Nachterstedt – 24. september/5. oktoober 1761 Haljala) oli Eestimaa vaimulik.

Schnabel sündis Nachterstedtis Ascherslebeni maakonnas (praeguse haldusjaotuse järgi Seelandi Nachterstedti linnaosas Salzlandkreisis Saksi-Anhalti liidumaal).

Schnabel immatrikuleeriti 22. märtsil 1735 Halle ülikooli, oli aastal 1736 Halle vaeslastekooli informaator. 15. septembrist/26. septembrist 1737 oli Haljalas pastor Georg Sableri 9 lapse koduõpetaja. Ordineeriti õpetajaks 27. mail/7. juunil 1741.

Ta oli aastatel 1741–1761 Haljala Püha Mauritiuse koguduse õpetaja. Eestimaa konsistooriumi assessoriks sai 28. veebruaril/10. märtsil 1756. Oli pietistlik vaimulik ja toetas oma koguduses vaimulikku ärkamisliikumist.

## Isiklikku
Tema poeg David Christoph Schnabel oli Koeru Maarja-Magdaleena koguduse õpetaja ja Tallinna toomkoguduse abiõpetaja, tema väimees (tütre Catharina Margaretha abikaasa) Anton Heinrich Lücke oli Ambla Maarja koguduse õpetaja; vend Gottfried Schnabel oli Helme Maarja koguduse õpetaja.

## Viited
2008. aasta Eesti meeste meistrivõistlused rahvusvahelises kabes

**Eesti meeste 53. meistrivõistlused rahvusvahelises kabes** peeti 19.–27. jaanuarini 2008 Paul Kerese Malemajas. Raivo Rist tuli rahvusvahelises kabes kümnendat korda Eesti meistriks. Läbi aegade esimese naiskabetajana oli Eesti meeste meistrivõistluste finaalturniirile pääsenud nooruke Margit Viirma.
2009. aasta Eesti meeste meistrivõistlused rahvusvahelises kabes

**Eesti meeste 54. meistrivõistlused rahvusvahelises kabes** peeti 31. jaanuarist 10. veebruarini Paul Kerese Malemajas. Oma esimese meistritiitli rahvusvahelises kabes võitis läbi aegade edukaim Eesti kabetaja väikesel laual Arno Uutma. 

Peakohtunik: Lembit Vahesaar
2010. aasta Eesti meeste meistrivõistlused rahvusvahelises kabes

**Eesti meeste 55. meistrivõistlused rahvusvahelises kabes **peeti Paul Kerese Malemajas 30. jaanuarist kuni 7. veebruarini 2010. Oma teise meistritiitli pälvis sellel alal Argo Unnuk (esimene kord oli aastal 1998. Kogu turniiri jooksul juhtinud Raido Värik kaotas Unnukile eelviimases voorus ja pidi viiendat aastat järjest leppima hõbemedaliga. 

Kohtunik: Lembit Vahesaar
Roberts Blossom

**Roberts Scott Blossom** (25. märts 1924 New Haven, Connecticut – 8. juuli 2011 Santa Monica, California) oli Ameerika Ühendriikide näitleja ja luuletaja.

Tema tuntumad rollid on peaosa filmis "Deranged" (1974) ja kõrvalosad filmides "Üksinda kodus" (1990), "The Great Gatsby" (1974), "Close Encounters of the Third Kind" (1977), "Escape from Alcatraz" (1979), "Christine" (1983), "The Last Temptation of Christ" (1988) jt.

Pärast seda, kui ta 1990. aastatel näitlemisest loobus, tegeles ta luuletamisega.

Ta suri ajuvereringehaigusse, elades hooldekodus.
Lillemuru

**Lillemuru** on palju rohundite liike sisaldav muru. 

Lillemuru on looduslikku niitu meenutav rohttaimekooslus. Erinevalt murudest, kus valdavad kõrrelised ja on vähe taimeliike, on lillemurudes palju ning mitmevärviliselt õitsvaid eri sugukondadesse kuuluvaid liike. 

Lillemurud võivad olla madalad (tallatavad), poolkõrged või kõrged (vähe- või mittetallatavad). 

## Lillemuru rajamine
Lillemuru rajatakse väheviljakale mullale. Rajamisel laotatakse ettevalmistatud mullapinnale õhuke kiht liigirikkalt looduslikult niidult niidetud poolküpsete seemnetega heina või külvatakse kindla liigilise koostisega spetsiaalne seemnesegu. 

Seemneseguna on sobiv pärismaistest püsikute liikidest koosnev segu. Marianna Saar soovitab lillemuru seemneseguna näiteks järgmiste liikide segu:
*harilik kastehein
*keskmine värihein
*lamba-aruhein
*punane aruhein
*harilik raudrohi
*kerakellukas
*harilik kellukas
*arujumikas
*pehme madar
*aas-kurereha
*mets-kurereha
*harilik härjasilm
*harilik nõiahammas
*harilik käokann
*süstlehine teeleht
*punane pusurohi
*külmamailane

Eestis kasutamiseks soovitatud liikide hulka kuuluvad veel kollane karikakar, hobumadar, ümaralehine kellukas, nurmnelk, harilik karutubakas, nõmm-liivatee, jt.

## Lillemuru hooldus
Lillemuru hooldus seisneb harvas, mõnel korral suve jooksul, niitmises. Väetamist ja kastmist lillemuru ei vaja. Liialt toitainerikas muld põhjustab murukoosluse liigirikkuse vähenemist.

## Vaata ka
* loodusaed
* rohumaa

## Viited

## Kirjandus
* Marianna Saar. *Kauni muru saladus*. Tallinn: AS Ajakirjade Kirjastus. 2009.

## Välislingid
* Marianna Saare lillemurude koduleht
* OÜ Loodusseeme: kodumaiste taimeliikide seemnete tootja
Nedrema puisniit

**Nedrema puisniit** (ka **Kalli-Nedrema puisniit**) on puisniit Pärnumaal Kalli lähedal Nedrema küla juures. See asub Pärnu-Jaagupi – Kalli tee ääres. 

Puisniit võeti aastal 1991 kaitse alla (**Nedrema-Kalli kaitseala**), praegu kuulub see Nedrema looduskaitseala koosseisu.

See on üks suuremaid omataolisi pärandkooslusi Eestis ja kogu Euroopas ning üks Eesti suurimaid hooldatavaid ja matkarajaga varustatud puisniite. Niidetava ala suurus 2014. aastal oli ligikaudu 80 hektarit, 2024. aastal 96 hektarit. 

Raja äärde on paigutatud puitskulptuurid karudest ja kuraditest.

## Viited
Philémon Yang

**Philémon Yunji Yang** (sündinud 14. juunil 1947) on Kameruni poliitik ja diplomaat, kes oli 30. juunist 2009 kuni 4. jaanuarini 2019 Kameruni peaminister.

Ta õppis Yaoundé ülikoolis õigusteadust.

Aastatel 1979–1984 oli ta mäendus- ja energiaminister, seejärel kuni 2004. aastani Kameruni ülemkomissar Kanadas.

2024. aasta märtsis määrati Philémon Yang Aafrika kandidaadiks ÜRO Peaassamblee 79. istungjärgu presidendiks.

Philémon Yang kuulub valitsevasse erakonda Kameruni Rahva Demokraatlik Liikumine.
Kesa

**Kesa** ehk **kesapõld** ehk **kesamaa** on külvikorraväli, millega valmistatakse ette taliteravilja kasvatamist.

Kesade liigitus on järgmine:
*kultuurideta kesad ehk täiskesad, sh 
**varajane kesa ehk mustkesa,
**hiline kesa ehk jaanikesa;
*kultuuridega kesad ehk osalised kesad.

Kultuuridega kesadel kasvatatakse taliviljade külvi aastal mõnd vara koristatavat eelkultuuri, näiteks põldheina, varajast otra, varajast kartulit, mesikat või sinepit. 

## Vaata ka
*sööt

## Viited
Sööt (täpsustus)

**"Sööt"** on mitmetähenduslik sõna, mis võib tähendada:
***[[sööt]]a** ehk loomatoitu
***[[sööt (kalandus)|sööta]]** ehk kala peibutusvahendit
***[[sööt (põld)|sööti]]** ehk harimata põllumaad
***[[sööt (sport)|söötu]]** ehk mänguvahendi viset või lööki ühelt sportmängu mängijalt teisele
***[[Sööt (perekonnanimi)|Sööt]]** on perekonnanimi:
**Karl Eduard Sööt, eesti luuletaja
**Meeli Sööt, eesti näitleja
**Margus Sööt, eesti maletaja
**Jaan Sööt, ansambli Jäääär liige

## Vaata ka
***[[Soot]]**
Sööt (põld)

**Sööt** (ka *jäätmaa*) on mõnda aega üles harimata põllumaa, mida kasutatakse enamasti karjamaana.

Sööt viljelusmaa tähenduses on lääne- ja saarte murdes veel *kare*, kirde- ja idamurdes *kelu*. 

## Ajaloost
Põlluharimise algaegadel oli metsavaestel aladel maa sööti jätmine mullaviljakuse taastamise peamine moodus, Eestis kuni 1. aastatuhande keskpaigani pKr. Söödiviljelust arendati kuni 19. sajandini peamiselt külade ääremaadel, Lõuna-Eestis ka võsamaadel, kus külvikorraväliseid põllutükke hariti 4–5 aastat järjest ilma väetamata ning jäeti siis need 10–15 aastaks sööti. 

Põhja-Eestis kasutati tihti nn *kaeramaid*, kus mõneaastase söötisoleku järel kasvatati ühel aastal rukist või kaera. Lääne-Eestis ja Saaremaal kasutati ka söödi *hapendamist*, kui maad kobestati kündes ja äestades 2–3 aastal järjest ning alles seejärel kasvatati sellel paar-kolm aastat vilja. Pärast seda jäeti maa uuesti sööti.

19. sajandi teisel poolel põlluharimine tõhustus ning vanad söödimaad muudeti pärispõlluks.

## Vaata ka
* Ale
* Alepõld
* Kesa
* Kütis
* Võsamaa

## Viited

## Kirjandus
* Herbert Ligi, Põllumajanduslik maakasutus Eestis XVI-XVII sajandil. Tallinn, 1963, 81–85.

## Välislingid
* Meie väärtuslik põllumaa vajab säilitamist. Eesti Põllumajandus-Kaubanduskoda
Pärnu-Jaagupi – Kalli tee

**Pärnu-Jaagupi–Kalli tee** (registrinumber 19201) on kõrvalmaantee, mis ühendab Pärnu-Jaagupit Kalliga. Maantee pikkus on 32,2 km.

Maantee äärde jääb Nedrema puisniit.
Marianna Saar

**Marianna-Heleene Saar** (1969. aastani **Marianna-Heleene Lepik**; 28. jaanuar 1934 Puiatu vald, Viljandimaa – 1. september 2025) oli eesti botaanik ja muruteadlane.

## Elulugu
Marianna-Heleene Saar oli talupidaja tütar.

Saar õppis 1948–1950 Tallinna Õpetajate Instituudis (eksmatrikuleeriti poliitilistel põhjustel), lõpetas 1955 Olustvere Põllumajandustehnikumi, 1960  Eesti Põllumajanduse Akadeemia agronoomiateaduskonna ning 1966 Tallinna Botaanikaaias aspirantuuri. 1971 kaitses ta Eesti Teaduste Akadeemia juures põllumajanduskandidaadi kraadi väitekirjaga "Eesti NSV murude botaaniline koosseis ja murutaimede reageerimine niitmisele".

1960–1962 oli ta Paide rajooni põllumajandusettevõtteis agronoom ja tootmisvalitsuse inspektor-organisaator, 1966–1971 Tallinna Botaanikaaia nooremteadur, 1971–1979 ja 1989–1992 vanemteadur, 1979–1989 haljastuse ökoloogia sektori juhataja. Aastast 1993 oli ta vabakutseline konsulent, ühtlasi oli ta 1995–1998 Loo Keskkooli, 1998–2000 Tallinna Arte Gümnaasiumi, 2000–2005 Tallinna Sõle Gümnaasiumi ja aastast 2001 ka Paldiski Gümnaasiumi bioloogiaõpetaja. 1997 lõi ta koos pojaga haljastusfirma OÜ Murumari, mille tegevusvaldkond on vaipmuru kasvatamine, murukatuste ja jalgpalliväljakute ehitamine ning haljastusalane nõustamine.

## Teadustöö
Tema peamised uurimisvaldkonnad olid: murukasvatus, niiduteadus ja geobotaanika. Ta on uurinud murude liigilist koostist ning taimekoosluste (murud, puisniidud, metsa alustaimestik) vastupidavust tallamisele ja niitmisele, linnahaljastuse struktuuri ja ökoloogia efektiivsust, ka paepealseid puisniite ja vanade parkide (sh Kadrioru pargi) rohttaimekooslusi.

Ta on töötanud välja linnamurude klassifitseerimise alused, katusemurude ja lillemurude rajamise põhimõtted ning vaipmuru kasvatamise tehnoloogia Eesti oludes. Saar võttis osa Lääne- ja Põhja-Eesti parkide (sh Kadrioru pargi) kompleksuuringutest ning loodusmaastike taimkatte uurimisest Vilsandi ja Vesiloo saarel.

## Teoseid
Ta avaldas üle 60 teaduspublikatsiooni, sh 3 monograafiat ning arvukalt aimeartikleid.
* Kultuurmurude kujundamine looduslikest rohukamaratest. // Maastike kujundamine Eesti NSV-s. Tallinn 1969
* Niitmise mõjust dekoratiivmuru rohukamara tihedusele. // Eesti TA Toim. Biol (1969) 2
* Murud. Tallinn: Valgus, 1979
* Взаимосвязи почвы и травостоя в парке Кадриорг (kaasautorid V. Paju, U. Ratas). // Ботанические сады Прибалтики. Экологические исследования. Рига 1980
* Tallinna murukooslused ja nende muutumine. // Inimmõju Tallinna keskkonnale. Tallinn 1986
* Murude klassifitseerimine ja hooldamise soovitused. Tallinn 1990
* Muru rajamine ja korrashoid. Tallinn 1995
* Looduslikud murud. Tallinn: Maalehe Raamat, 1996
* Rohumaad puhkemaastiku elemendina. // Eritüübiliste rohumaade rajamine ja kasutamine II. Tartu 2006
* "Kauni muru saladus" Tallinn: Ajakirjade Kirjastus, 2009

## Liikmesus
*Üleliiduline Murukomisjon
*Üleliidulise Botaanikaseltsi Eesti osakond
*Looduseuurijate Selts
*Eesti Aianduse ja Mesinduse Selts

## Viited

## Kirjandus
*Eesti aianduse biograafiline leksikon. Tallinn 1998. Lk 123

## Välislingid
*
Murud

**Murud** (malai keeles *Gunung Murud*) on Malaisias Kalimantani saarel olev 2438&nbsp;m kõrgune  mägi. Murud on Tama abu aheliku kõrgeim tipp ja Sarawaki osariigi kõrgeim mägi .

## Viited
Rohundid

**Rohundid** on rohumaal kasvavad rohttaimed, mis ei kuulu graminoidide (kõrrelised, lõikheinalised, loalised) ega liblikõieliste hulka.

## Viited
Graminoidid

**Graminoidid** on rohttaimed, mis kuuluvad kas kõrreliste, lõikheinaliste või loaliste sugukonda.

Rohumaadel kasvavate taimede teisteks suurjaotusteks on rohundid ja liblikõielised.
Dansgaardi-Oeschgeri sündmused

**Dansgaardi-Oeschgeri sündmused** on viimase jääaja jooksul 25 korda toimunud kliima kõikumised (fluktuatsioonid). Osa teadlasi kinnitavad, et sündmused toimusid peaaegu perioodiliselt umbes 1470-aastase tsükliga. Selletaolist kliima tsüklilisust holotseeni ajal nimetatakse Bondi sündmusteks.
Uusjäätumine

**Uusjäätumine** (*Neoglaciation*, *Neoglacial period*) on viimased 4000 aastat Hilis-Holotseenis kestnud Maa kliima jahenemise periood, mida iseloomustavad mäeliustike suure kasvu ja taganemise perioodid. 

Uusjäätumine algas pärast Holotseeni kliimaoptimumi. Selle lõpuks peetakse soojenemise algust 20. sajandi lõpupoolel.
Saint George's

**Saint George’s** on Grenada pealinn ja suurim linn, Saint George’si valla keskus. Asub saare edelarannikul hobuserauakujulise lahe kaldal.

## Ajalugu

Linna asutasid prantslased 1650.

2004. aastal põhjustas linnas purustusi orkaan Ivan.
Intensiivpõllundus

**Intensiivpõllundus** on majandamisviis, mis püüab saada pinnaühikult kõrgeid saake ning teeb seda ulatuslikult põllumajandusmasinaid, väetisi, keemilisi ja muid tõrjevahendeid kasutades. 

Intensiivpõllunduse puhul kujundatakse ökosüsteem ümber nii, et enamik seal varem elanud liike kas hävitatakse või tõrjutakse välja, mistõttu intensiivmajandatavatel aladel on väga vähe looduslikku mitmekesisust ehk elurikkust.

Alternatiiviks intensiivpõllundusele on ekstensiivpõllundus, sealhulgas mahepõllundus.
Pestitsiid

**Pestitsiid** on aine või ainete segu, mille eesmärk on kahjurite rünnaku ennetamine, kahjurite hävitamine, nende eemale peletamine või nende mõju leevendamine. 

Pestitsiidid on enamasti keemilised ühendid, kuid nendena võidakse kasutada ka bioloogilisi vahendeid (nt viirused, bakterid). Kahjuritena võidakse seejuures käsitleda putukaid, taimehaigusi, umbrohtusid, molluskeid, linde, imetajaid, kalu, ümarusse või mikroobe, mis kahjustavad vara, tekitavad ebameeldivusi või levitavad haigusi. Kuigi pestitsiidid on välja töötatud inimestele kasu toomiseks, on paljude pestitsiidide kasutamisel soovimatuid kõrvaltoimeid, nagu mürgisus inimestele või teistele loomadele. Püsivaid orgaanilisi saasteaineid käsitleva Stockholmi konventsiooni järgi on üheksa kaheteistkümnest kõige ohtlikumast ja püsivamast orgaanilisest kemikaalist pestitsiidid. Taimed kaitsevad ennast ka ise biokeemiliste pestitsiididega ehk endas sisalduvate alkaloidide abil.  

Kemikaalidest pestitsiide liigitatakse järgmiselt: 
*herbitsiidid (taimevastased mürgid),
*fungitsiidid (seenevastased mürgid),
*insektitsiidid (putukavastased mürgid),
*bakteritsiidid (bakterivastased mürgid),
*zootsiidid (imetajavastased mürgid),
*akaritsiidid (lestavastased mürgid),
*nematotsiidid (ümarussivastased mürgid).

## Viited
Rahvusvaheline Ühekereliste Avatud Klasside Liit

**Rahvusvaheline Ühekereliste** (purjejahtide/kiiljahtide/purjekate) **Avatud Klasside Liit** (inglise keeles IMOCA – *International Monohull Open Classes Association*) on rahvusvaheline võistluspurjetamise liit, mis korraldab ühekereliste jahtide reeglistikku, mille järgi jahid kavandatakse, ehitatakse ja mõõdetakse ning mille järgi nad hiljem võistlevad. 2010. aasta seisuga on karbireeglite järgi olnud kasutusel kolm klassi:
* IMOCA Open 40
* IMOCA Open 50
* IMOCA Open 60
Neile klassidele peeti 2002. aastal regatt The Around Alone.
2010. aasta Velux 5 Oceans regatil on võetud kasutusele klassinimi Eco 60, mis peaks hõlmama Open 60 jahte, mis on valminud enne jaanuarit 2003. Paljud tänapäevased Open 60 klassi purjetajad on alustanud purjetamist väiksemas kastireeglitega klassist Mini Transat 6.50.

## Regatid

*Calais Round Britain Race
*Rolex Fastnet Race
*Transat Jacques Vabre
*Barcelona World Race [2]
*Transat B2B
*The Artemis Transat
*Route du Rhum
*Vendée Globe

## Vaata ka

*ORMA

## Viited

## Välislingid
*ISAF : Open 60 Monohull, Monohull Open Class International Association
*IMOCA veeb
Buguruslan

**Buguruslan** on linn Venemaal Orenburgi oblastis, Buguruslani rajooni keskus. 

Linn on rajatud 1748. aastal. Linnaõigused sai 1781. aastal.

Buguruslanis sündis Iisraeli peaministri Ehud Olmerti isa Mordechai Olmert.

## Välislingid
*Koduleht
Val-de-Marne'i departemang

**Val-de-Marne'i departemang** on 2. järgu haldusüksus (departemang) Prantsusmaal Île-de-France'i piirkonnas. Ta asub Pariisist kagus.

Departemang on nime saanud Marne'i jõe järgi. Nimi tähendab Marne'i oru departemangu.

Val-de-Marne'i departemang moodustati 1968. aastal Seine'i ja Seine-et-Oise'i departemangu osadest.

Departemang jaguneb halduslikult:

Val-de-Marne'i kolm ringkonda jagunevad:

## Vaata ka
Val-de-Marne'i departemangu haldusüksuste loend 
## Viited

## Välislingid

* Departemanguvalitsuse koduleht
Miķeļtornis

**Miķeļtornis** () on liivi küla (*mazciems*) Kuramaal Lätis. Küla asub Ventspilsi piirkonnas Tārgale vallas. Külas asub Miķeļtornise bussipeatus.

Külas asub kirik (kus 1930. aastatel pidas liivikeelseid teenistusi Helle Kalervo Erviö). Küla suurim ehitis on aastal 1884 ehitatud 62 meetri kõrgune Miķeļbāka tuletorn. Kuni Läti iseseisvumiseni kuulus küla Pope mõisale.

Muinsuskaitse all on Cīruļi muinaskalmed. Ka küla lõunapiiril asuv Nabeļkalnsi piirimägi on regionaalse kaitse all. Küla jääb Ovīši hoiualale.

## Elanike arv


* 30 (2015)
* 34 (2019)
* 24 (2025)


## Viited
2010.–2011. aasta maailma karikasari mäesuusatamises

**2010.–2011. aasta maailma karikasari mäesuusatamises** on **45**. ametlik maailma karikasarja hooaeg. Esimene MK-etapp toimus 23. oktoobril 2010 Austrias Söldenis ja viimane peeti 19. märtsil 2011 Šveitsis Lenzerheideis.

## Mehed

### MK-etappide ajakava ja tulemused

### MK-sarja lõplik paremusjärjestus

 

* Ametlik tabel

## Naised

### MK-etappide ajakava ja tulemused

### MK-sarja lõplik paremusjärjestus

 

* Ametlik tabel

## Välislingid

* FIS-i maailma karikasarja koduleht
* MK-etappide ajakava FIS-i kodulehel
* Meeste MK-sarja paremusjärjestus FIS-i kodulehel
* Naiste MK-sarja paremusjärjestus FIS-i kodulehel
Hääletu kevad

**"Hääletu kevad"** (ingliskeelne originaal "Silent Spring") on Rachel Carsoni 1962. aastal ilmunud aimeraamat.

Teoses käsitletakse põllumajanduses kasutatavate kemikaalide hukutavat mõju ökosüsteemidele. Peamise tähelepanu all on pestitsiidide ja eriti DDT toime. Raamatul on olnud erakordselt suur ülemaailmne mõju, see oli üks laialdase keskkonnakaitse kujunemise võtmetekste.

## Eesti keeles
Eesti keeles ilmus "Hääletu kevad" 1968. aastal kirjastuse Valgus väljaandel Ain Raitviiru tõlkes.
Rõuge Ratasjärv

**Ratasjärv** (ka *Rõuge Ratasjärv, Rattajärv, Rattaaluse järv*) on järv Võrumaal Rõuge vallas.

Asub Haanja looduspargis.

## Viited

## Välislingid

*
Donatella Versace

**Donatella Versace** (sündinud 2. mail 1955 Reggio Calabrias) on itaalia moedisainer.

Ta sündis neljalapselise pere noorima lapsena. Tema isa töötas rikaste varahaldurina. Vanem õde Tina suri 12-aastaselt, kuna sai teetanust põdedes vale ravi. Lisaks olid tal vennad Gianni ja Santo Versace.

1970. aastate keskel hakkas Donatella oma venna Gianni eeskujul Firenzes rõivadisaini õppima. Gianni rajas moe-ettevõtte Versace. Algul soovis Donatella töötada selle suhtekorralduse alal, aga Gianni leidis, et Donatella on talle vajalikum muusa ja kriitikuna. 1980. aastatel lõi Gianni Donatellale pühendatud lõhnaõli Blonde ja andis talle eraldi kaubamärgi Versus. See kuulub Versace kontserni.

Donatella Versace oli abielus USA modelli Paul Beckiga. Abielust sündis kaks last, tütar Allegra (1986) ja poeg Daniel (1989).

15. juulil 1997 tappis Andrew Cunanan Gianni Versace. Viimasel polnud lapsi ning suure osa tema varast pärisid Donatella ja tema lapsed. Allegra päris moeimpeeriumist poole, Donatella viiendiku ja Santo ülejäänu. Daniel päris Gianni kunstikogu. Donatella sai ettevõtte juhiks ja kuni oma laste 18-aastaseks saamiseni nende vara hooldajaks. Kunstikogu on praeguseks müüdud.

Donatella Versace on tuntud selle poolest, et ta ei kasuta oma rõivamudelite esitlemisel elukutselisi modelle, vaid muudel elualadel tuntuks saanud inimesi. Tema rõivaid on reklaaminud näiteks Jennifer Lopez, Madonna, Christina Aguilera, Jonathan Rhys Meyers, Demi Moore ja Beyoncé.

Donatella Versace juhtimisel on ettevõte Versace laienenud teistelegi tegevusaladele. 2000 avati Austraalias Queenslandis Gold Coastis hotell Palazzo Versace. 2011 avatakse Dubais järgmine Palazzo Versace. Dubais asuv hotell Burj al-Arab on sisustatud Versace mööbliga.

## Välislingid
* Versace koduleht
Gametofüüt

**Gametofüüt** on elutsükli haploidses faasis olev taim.

Gametofüüdid moodustavad gameete. 

Sammaltaimedel on gametofüüt lehtedega ja võrreldes sporofüüdiga pikaealine. Katteseemnetaimedel on vastupidi: gametofüüt on lühiealine, lehtedega elutsüklifaasiks on neil hoopis sporofüüt.

## Vaata ka
*sporofüüt
*tolmutera
Caduceus

***Caduceus*** ehk **heeroldikepp** ehk **saadikukepp** ehk ***kerykeion*** on kahe mao kujutisega kepp, mida kandsid jumalate teadetekandjad Hermes, Iris ja Mercurius. 
Alkeemikute väitel visanud jumalate käskjalg Mercurius oma võlukepi kahe võitleva mao vahele. Maod keerdusid selle ümber, moodustades Mercuriuse heeroldikepi, mis sümboliseeris kahte vastandlikku tasakaalustatud jõudu.
Esialgu rahu, hiljem ka kaubanduse ja majanduse sümbol.

## Vaata ka
*heerold
*hermetism
*Eesti tempelmargid
*Ameerika Semiootika Selts

## Viited
Mansi keel

**Mansi keel** (vananenud nimi *voguli keel*) on Lääne-Siberis elavate manside räägitav soome-ugri keel. 

Seda räägitakse Venemaal Obi jõe ja tema lisajõgede ääres, peamiselt Handi-Mansimaal ja Sverdlovski oblastis. 

1989. aasta rahvaloenduse andmetel rääkis Venemaal mansi keelt 3184 inimest. 2010. aasta rahvaloenduse andmetel oli neid vaid 938.

Mansi keelt peetakse tõsiselt ohustatud keeleks. 

Mansi keel kuulub soome-ugri keelte ugri keelte rühma obiugri harusse. Keel on jaotunud neljaks peamiseks murdeks (ida-, lõuna-, lääne- ja põhja-mansi), mis on üksteisest niivõrd erinevad, et nende rääkijad ei saa teineteisest aru. Lõuna- ja lääne-mansi murded on välja surnud. 

Mansi kirjakeel põhineb põhja-mansi murde Sosva murrakul. Mansi kirjakeelele on tüüpiline fikseeritud sõnade järjekord. Lauseehituses on oluline osa määr- ja kesksõnadel. 

Esimene kirjateos avaldati 1868. aastal. 1937. aastal võeti kasutusele kirillitsal põhinev kiri.

## Grammatika
### Arvsõnad

## Viited

## Välislingid

* Mansi- ja handikeelsed ajalehed ning väikesed sõnastikud
* Лылыӈ ла̄тыӈ: Mansi textbook for beginners
Permikomi keel

**Permikomi keelt** (*перем коми кыв* /ˈperem ˈkomi kɨv/ või *коми-пермяцкӧй кыв* /ˈkomi perˈmʲackəj kɨv/) räägitakse Venemaal Permi krais Permikomi ringkonnas Kama jõgikonna aladel. Permikomi keelt räägivad permikomid.

Permikomi keel kuulub soome-ugri keelte hulka ning on väga lähedane sürjakomi keelele. 

Permikomi keele kirjutamisel kasutatakse komi keelele kohandatud kirillitsat. 

Keel on vene keele kõrval Permikomi ringkonnas ametlikuks keeleks.

Permikomi keelt peetakse ohustatud keeleks.

2012. aastal ilmus Venemaal permikomi keeles 4 nimetust raamatuid ja brošüüre kogutiraažiga 4100 eksemplari.

=Tähestik=

## Grammatika
### Arvsõnad

### Isikulised asesõnad

### Küsisõnad
**Мый** "mis", **кин** "kes", **кытöн**, **кыт**, **кыті** "kus", **кытчö** "kuhu", **кытicь** "kust", **кöда** "kumb, mis, milline", **кöр** (*põhja* **кор**) "millal", **мыля** "miks", **мымда** "kui palju".

## Viited

## Välislingid

* Permikomi keele entsüklopeedia
Bessermani murre

**Bessermani murre** (ka **bessermani keel**) on udmurdi keele murre, mida on sajandite vältel tugevalt mõjutanud tatari keel.

Bessermane (vene keeles бесермяне, udmurdi keeles бесерманъёс, tatari keeles бисермәннәр/*bisermännär*) oli 1926. aastal 10 000, kuid 1989. aasta rahvaloenduse ajal oli neid Venemaal 3122, neist Udmurtias 2998. Rahvaarvu sellise languse põhjustas asjaolu, et alates 1930. aastatest on bessermane rahvuse määramisel nii passi väljastamisel kui rahvaloendustel arvatud nii udmurtideks kui tatarlasteks. Alles 1992. aasta juulis võttis Udmurtia Vabariigi Ülemnõukogu vastu otsuse "Bessermani rahva ajaloolise nime taastamisest".

Bessermani keelt räägitakse Põhja-Udmurtias Tšeptsa ja selle lisajõgede ääres. Kümnes külas räägitakse ainult bessermani keelt, 41 külas kasutatakse ka vene keelt.

Mõned bessermani traditsioonid erinevad udmurdi traditsioonidest Volga-Bulgaaria ja Kaasani kaganaadi aegse islami mõju tõttu. Ka bessermanide enesenimetus tuleb türgi ja pärsia keele vahendusel araabia sõnast "muslim", mis sõna otsese mõttes tähendab 'kuulekas, alandlik'. Sellegipoolest ei anna etnograafilised ega ajaloolised andmed alust väita, et bessermanide eellased oleksid massiliselt islamit järginud.

## Viited
Kollaps (täpsustus)

"**Kollaps**" on eri valdkondades kasutatav termin:
* **[[kollaps]]** ehk **gravitatsiooniline kollaps**, taevakeha gravitatsiooniline kokkuvarisemine
* **kollaps** ehk **[[minestus]]**, ajuverevarustuse häirest tingitud mööduv teadvusetus
* **[[kollaps (sotsiaalne)|Kollaps]]**, ühiskonna kokkuvarisemine
Heinrich Christian Metzhold

**Heinrich Christian Metzhold** (8. detsember 1676 Dannheim – 13. juuli/24. juuli 1730 Pärnu) oli Eesti vaimulik.

Metzhold sündis Dannheimis (praeguse haldusjaotuse järgi Ilm-Kreisis Tüüringi liidumaal). Immatrikuleerus 16. juulil 1700 Academia Gustavo-Carolinasse (Pärnu ülikooli).

Oli aastatel 1701–1710 Saaremaa Jaani koguduse õpetaja. Aastatel 1711–1730 oli ta Audru Püha Risti koguduse õpetaja, hooldades aastatel 1713–1722 vikaarina Pärnu-Jakobi kogudust ja aastal 1719 Tõstamaa Maarja kogudust.

## Isiklikku
Tema vend Johann Quirinius Metzhold oli Kuressaare Laurentiuse koguduse õpetaja ja Saaremaa superintendent.

## Viited
Mordva keeled

**Mordva keeled** (vene keeles мордовские языки, ametlik venekeelne termin ersa ja mokša keelepaarile) on uurali keelte alarühm, mis koosneb lähedastest ersa ja mokša keelest. Varem peeti neid keeli lihtsalt "mordva keeleks".

2010. aasta rahvaloenduse andmetel valdas Venemaal mordva keeli 431 692 inimest. Mordva Vabariigi elanikest valdas mordva keeli 196 160 inimest (23,6% elanikkonnast).

Fonoloogia, sõnavara ja grammatika erinevuste tõttu ei mõista ersad mokša keelt ja vastupidi, mistõttu nad kasutavad omavahelises suhtlemise vene keelt. Suhtlemist takistab ka  eelarvamus, et kuna nad räägivad eri keeli, siis ei ole vastastikune arusaamine võimalik, kui kumbki oma keelt räägib.

Mõlemal mordva keelel on oma kirjakeel. Ersa kirjakeel moodustati 1922. aastal ja mokša oma 1923. aastal.

Fonoloogilised erinevused keelte vahel:
* Mokša keel eristab täishäälikuid /ɛ, e/, kuid ersa keeles tähistab neid /e/
* Rõhutamata silpides tõstab ersa keel esile vokaalharmoonia nagu mitmes teises uurali keeles, kasutades häälikut /e/ sõnade alguses ja häälikut /o/ lõpus. Mokšad kasutavad švaad (e ja ö vaheline häälik) nendes kohtades.
* Ersa hambasombuhäälik /tʃ/ vastab mokša hõõrdhäälikule /ʃ/.

## Viited

## Kirjandus
* Riho Grünthal. The Mordvinic languages between bush and tree: a historical reappraisal. Sámit, sánit, sátnehámit. Riepmočála Pekka Sammallahtii miessemánu 21. beaivve 2007. Suomalais-Ugrilaisen Seuran Toimituksia = Mémoires de la Société Finno-Ougrienne 253. Helsinki 2007. 115–135.
Hron

**Hron** (saksa keeles *Gran*, ungari keeles *Garam*) on jõgi Slovakkias, Doonau vasakpoolne lisajõgi.

Hron saab alguse Slovaki Maagimäestikust Slovaki paradiisi rahvuspargist 1946 m kõrguse mäe Kráľova hoľa jalamilt 935 m kõrguselt merepinnast. Ta suubub Doonausse Štúrovo juures 100 m kõrgusel merepinnast, nii et tema lang on 835 m. Jõe pikkus on 298 km ja valgla on 5453 km², mis moodustab 11% Slovakkia pindalast.

Ülemjooksul voolab Hron läände. Temast põhja poole jääb Madal-Tatra, mille kõrgeim tipp on 2024 m kõrgune Chopok, ja tema vastas Hronist lõunas asub 1458 m kõrgune Pol'ana. Hron läbib Brezno ja Banská Bystrica ja pöördub seal lõunasse, sest edasiminekut takistab Suur-Fatra, aga Zvolenis suundub taas läände. Žiaris nad Hronom pöördub jõgi edelasse ja Žarnovicas lõunasse. Niimoodi teeb ta veerandkaare ümber 1009 m kõrguse Sitno mäe. Ta jõuab pärast Levice läbimist Štúrovo juures Doonausse.

Hroni vooluhulk on suudmes keskmiselt 53,7 m³/s. Suurim mõõdetud vooluhulk on 1050 m³/s ja vähim mõõdetud vooluhulk on 7,6 m³/s.

Hroni mainis juba 170. aastal Rooma keiser Marcus Aurelius teoses "Iseendale", mille ta osaliselt kirjutas Hroni ääres sõjakäigul viibides. Ta nimetas jõge Granuseks. Hroni mainiti keskajal esimest korda 1075 nimega Gron.

Alates 17. sajandist kuni 1930. aastateni kasutati jõge palkide parvetamiseks.

## Viited
Permi keeled

**Permi keeled** on soome-ugri keelkonna alarühm. Neid räägitakse Uurali mäestikus ja sellest läände jääval alal Venemaal.

* Komi keel (*komi*, *sürjakomi*, *sürja*)
** Jazva murre 
** Permikomi keel (nõukogude ajal loodud kirjakeel)
* Udmurdi keel (*votjaki*)
** Bessermani murre

## Fonoloogia
Komi ja udmurdi kirjakeeled kasutavad mõlemad seitsme täishääliku süsteemi: /i ɨ u e ə o a/. Nad ei kasuta täpselt sama süsteemi, sest algpermi keeles oli arvatavalt 15 täishäälikut. Algpermi vokalismi taastamine ja selle areng alguurali keelest on olnud keeruline teema.

## Sugulus ja sõnavara
Permi keeled on väga lähedased eelkõige sõnavara poolest. 

Keeli eristavad üksteisest järgmised tunnused:
* sõnarõhk: sürjakomi keeles esimesel silbil, udmurdi keeles aga viimasel, permi- ja jazvakomi keeles on rõhk vaba.
* hääldus: jazva murre erineb teistest komi murretest omapärase häälduse ja vokalismi poolest. Permi keelte sõnad erinevad palatalisatsiooni poolest: kui ühes keeles või murdes on kaashäälik palataliseeritud, siis teises ei ole.
* arhaismid ja laensõnad: udmurdi keeles (eriti bessermani murdes) on palju turgi laensõnu, komi keeltes on aga tohutu hulk laensõnu vene keelest. Jazvakomi keel erineb teistest komi murretest arhailiste sõnade poolest (nt. jänes on *нимөл*).

## Viited
Ume saami keel

**Ume saami keel** on saami keel, mida räägitakse Rootsis ja varem ka Norras. See on hääbuv keel, mida räägib emakeelena alla 10 inimese, kellest suurem osa elab Umeå jõe ääres Arjeplogi valla põhjaosas ja Arvidsjauri vallas.

## Grammatika
### Konsonantide vältevahetus
Erinevalt Ume saami lõunanaabrist lõunasaami keelest kasutab Ume saami keel konsonantide vältevaheldust. Astmevaheldus on piiratum kui põhjasaami keeles, sest see ilmneb ainult pärast pikki täishäälikuid või diftonge. Lühikesele täishäälikule järgnev kaashäälik ei osale vältevahelduses.

### Verbid
#### Isikud ja grammatilised arvud
Ume saami keeles on tegusõnad kolmes isikus:

* esimene isik
* teine isik
* kolmas isik
Ume saami keeles on kolm grammatilist arvu: ainsus, kaksus (duaal) ja mitmus.

#### Kõneviis
Ume saami keeles on kaks kõneviisi:
*kindel kõneviis
*käskiv kõneviis

#### Eitusverb

Ume saami keeles on sarnaselt soome, eesti ja muude saami keeltega eitusverb. Ume saami keeles pöördub negatiivne verb vastavalt kõneviisile (kindel, käskiv), isikule (esimene, teine, kolmas) ja arvule (ainsus, kaksus, mitmus)

## Kirjasüsteem

Ume saami keel oli esimene saami keel, mida kasutati laialdaselt kirjutamiseks. Uus Testament avaldati Umeå saami keeles 1755 ning esimene saamikeelne Piibel oli Umeå saamikeelne (1811). 2016. aastal kinnitati umesaami ortograafia.

2018. aastal ilmus umesaami-rootsi-umesaami sõnaraamat.

## Keelenäide
Båtsuoj-bieŋjuv galggá báddie-gietjiesna álggiet lieratit. De tjuavrrá jiehtja viegadit ráddiesta ráddáje jah nav ájaj livva-sijiesna, guh jiehtják súhph. Die galggá daina báddie-bieŋjijne viegadit bijrra ieluon, nav júhtie biegŋja galggá vuöjdniet gúktie almatjh gelggh dahkat. Lierruo-biegŋja daggár bälij vánatallá ieluon bijrra ja ij akttak bijgŋuolissa luöjtieh. Die måddie bálliena daggár biegŋja, juhka ij leäh ållást lieratuvvama, die butsijda válldá ja dulvada. De daggár bälij tjuavrrá suv báddáje válldiet jah slåvvat.

## Viited

## Välislingid

* Sámi lottit Sápmis leiduvate lindude nimed paljudes keeltes, sealhulgas koltasaami ja inglise keeles. Otsingufunktsioon töötab ainult soomekeelse sisendsõnaga.
Akkala saami keel

**Akkala saami keel** on saami keel, mida räägiti saami külades A´kkelis ja Ču´kksuâlis Venemaal Koola poolsaare sisemaal Kovdori rajoonis. 

Varem arvati ekslikult, et Akkala saami keel on kildinisaami murre, hiljuti on teada saadud, et Akkala saami keel on kõige lähedasem läänenaabrite koltasaami keelele.

Viimane Akkala saami keele kõneleja Marja Sergina suri 29. detsembril 2003 ja nüüdseks on keel välja surnud. Akkala saami keelest on kõige vähem dokumentaaljäädvustusi võrreldes teiste saami keeltega.

## Välislingid

* Koola poolsaare asulaid – Enn Ernits. 
* Hõimlane verejõe tagant: Saami muinaslood tootempõhjapõdrast. I Mäetagused, nr 4.
Kaksus

**Kaksus** ehk **duaal** on grammatiline arv, mis esineb mõnes keeles kõrvu ainsuse ja mitmusega. Noomeni puhul näitab kaksus kahele entiteedile. Tegusõna puhul näitab kaksus kahte või muul kombel kaksuslikku subjekti. 

Ainsuse ja mitmuse kõrval esineb kaksus näiteks saami keeltes (ainult asesõnadel, tegusõnadel ja omastusliidetel), inuktituti keeles, samojeedi keeltes, obiugri keeltes, sloveeni ja heebrea keeles.

Keeles, kus esineb kaksus, on tüüpiline asesõnade süsteem järgmine: mina, sina, tema, mina koos sinuga, mina koos temaga, sina koos temaga, nemad kaks, meie, teie ja nemad. See võib isegi keerukam olla, näiteks kui keeles esineb grammatiline sugu.
Nikolai Adolf Tomberg

**Nikolai Adolf Tomberg** (15. juuni / 27. juuni 1856 Tudulinna – 7. november 1939 Danzig) oli eesti vaimulik.

Tomberg õppis Tartus gümnaasiumis. Tartu ülikooli usuteaduskonnas õppis ta aastatel 1876–1882. Oli prooviaastal Iisaku koguduses Georg Albert Rudolf von Hippiuse juures. Ordineeriti 31. juulil 1883 Tartus õpetajaks.

Oli aastatel 1883–1885 Tartu Maarja koguduse abiõpetaja ja 1885–1887 Eestimaa vikaarõpetaja. Aastatel 1887–1920 oli ta luterlik vaimulik Kamenets-Podolskis, aastatel 1920–1921 vaimulik Novaja-Saratovkas (Peterburi lähedal). Aastatel 1926–1931 oli ta luterlik vaimulik Žitomiris. Opteerus Eestisse, elas seejärel emeeritusena Tartus. Lahkus aastal 1939 Saksamaale, kus ta varsti pärast seda Danzigis suri.

## Isiklikku
Tema vend Christoph Dietrich Georg Tomberg oli Vaivara koguduse õpetaja, vend Oskar Ernst Emil Tomberg oli Jõelähtme Püha Neitsi Maarja koguduse õpetaja. Ta oli kaks korda abielus. Esimene abikaasa oli Marie Emilie (snd Bauer; 1863–1900); teine abikaasa oli Marie (snd Mickwitz). Abikaasa isa oli arhitekt Edmund Mickwitz, vanaisa Eugen Mickwitz oli Pilistvere Andrease koguduse õpetaja.

## Viited

## Välislingid
*EELK vaimulike elulood - Nikolai Adolf Tomberg
Round Table

**Round Table** on heategevuslik organisatsioon ja rahvusvaheline klubi, mis ühendab noori mehi vanuses 18–40 eluaastat. Suurbritannias ja Iirimaal on vanusepiir tõstetud 45. eluaastani. Klubi asutati 1927. aastal Norwichis Inglismaal. Tänaseks tegutseb klubi 45 riigis, sealhulgas Eestis, ja sellel on kokku üle 34 000 liikme. Eestis tegutseb 13 klubi 150 tegevliikmega.

## Viited

## Välislingid
* Roun Table International
* Round Table Eesti
Orm Valtson

**Orm Valtson** (1. detsember 1958 – 13. november 2010 Nida) oli Eesti omavalitsustegelane ja poliitik.

Orm Valtson õppis 1972. aastani Tallinna 46. Keskkoolis ja lõpetas 1977. aastal Tallinna 32. Keskkooli. 1985. aastal lõpetas ta Tallinna Pedagoogilise Instituudi üldtehniliste distsipliinide õpetajana ning õpetas seejärel kuni 1987. aastani Saue Keskkoolis.

Ta oli aastatel 1989–1999 Saue linnapea, kuni 2005. aastani Harju maavanem ja 2008. aastast kuni surmani uuesti Saue linnapea.

Orm Valtson kuulus Reformierakonda. Ta valiti seitsmel korral Saue volikokku.

Ta hukkus maapurjetamisõnnetuses.

## Tunnustus
*2009 Harjumaa teenetemärk

## Viited

## Välislingid
*Tutvustus Reformierakonna lehel
Aires Ali

**Aires Bonifacio Baptista Ali** (sündinud 6. detsembril 1955) on Mosambiigi poliitik, kes oli 16. jaanuarist 2010 kuni 8. oktoobrini 2012 Mosambiigi peaminister.

Ta kuulub Mosambiigi Vabastusrindesse.

Aastatel 1995–2000 oli ta Niassa provintsi kuberner, 2000–2004 Inhambane provintsi kuberner ja 2005–2010 haridusminister.

8. oktoobril 2012 vabastas president Armando Guebuza ta päevapealt ametist ja nimetas uueks valitsusjuhiks Alberto Vaquina.

## Välislingid
* Guebuza Announces New Government
Silver Karjus

**Silver Karjus** (sündinud 23. juunil 1975) on eesti tennisetreener. 

2010. aastast 2012. aasta märtsini oli ta Kaia Kanepi treener.

## Sportlasena
Silver Karjus on koolipõlves harrastanud pallimänge, purjetamist, lauatennist, maadlust ja poksi. 1992. aastal tuli Karjus petangi paarismängus Eesti meistriks.

Tennisetreeninguid alustas Karjus 19aastaselt Rakvere Tenniseklubis. Ta on harrastustennisist, kes on osalenud kohalikel liigatennise turniiridel.

## Treenerina
Karjus töötas treenerina 2005.–2007. aastani Suurbritannias ja pärast seda Eestis US Tenniseakadeemias. 

Silver Karjus tegutseb peamiselt noorte talentide tennisetreenerina, kuid aeg-ajalt abistab ka profitennisiste.

2010. aastast 2012. aasta märtsini oli ta Kaia Kanepi treener.

2013. aastal abistas ta grusiinlanna Anna Tatišvilit (WTA 74.).

2020. aastal abistas ta ukrainlanna Lesia Tsurenkot (WTA 72.).

## Tunnustus
* 2010 Eesti Kultuurkapitali kehakultuuri ja spordi sihtkapitali aastapreemia (Kaia Kanepi tugi kiirel naasmisel tennisemaailma tippu)

## Kirjandus
* Kalle Muuli, Helen Sulg. Reketiga tüdruk. Kaia Kanepi teekond Ameerika mägedel. Tallinn. Kirjastus KAVA, 2017. 470 lk.

## Välislingid
* Biograafia ESBL-is
* Peep Pahv. Silver Karjus – tundmatu tipptreener. Postimees.ee, 2. juuli 2010
* Kes on salapärane Kaia Kanepi voodisse maandunud tennisetreener Silver Karjus? Postimees.ee / Elu24.ee, 8. november 2017
Bernard Makuza

**Bernard Makuza** (sündinud 30. septembril 1961) on Rwanda poliitik.

8. märtsist 2000 kuni 7. oktoobrini 2011 oli ta Rwanda peaminister.

Ta on hutu. Ta kuulus varem nüüdseks keelustatud parteisse Demokraatlik Vabariiklik Liikumine, mida süüdistati genotsiidi soosimises. Enne peaministriks saamist lahkus ta parteist ning on pärast seda olnud parteitu. 

Enne peaministriks saamist oli ta muu hulgas Rwanda suursaadik Burundis ja Saksamaal.

Bernard Makuza on president Paul Kagame tädipoeg.
Souleymane Ndéné Ndiaye

**Souleymane Ndéné Ndiaye** (sündinud 6. augustil 1958 Kaolack) on Senegali poliitik, kes oli 30. aprillist 2009 3. aprillini 2012 Senegali peaminister. 

Souleymane Ndéné Ndiaye kuulub Senegali Demokraatlikku Parteisse. Ta on Demokraatliku Partei poliitbüroo ja täitevkomitee liige. Ta on hariduselt jurist.

2002 valiti Ndiaye Guinguinéo linnapeaks ja sellel ametikohal on ta tänapäevani. Ta on olnud Senegali presidendi Abdoulaye Wade'i pressiesindaja ja erinõunik. Minevikus on ta olnud ka Edela-Senegalis asuva Faticki piirkonna piirkonnanõukogu esimene asepresident.

9. märtsist 8. augustini 2005 oli ta tööminister ja seejärel, alates 9. augustist kuni 2007. aastani presidendi kabinetiülem. 2007. aasta parlamendivalimistel valiti ta Senegali Rahvusassamblee saadikuks Sopi koalitsiooni nimekirjas, mis kogus 69% häältest ja võitis 150 kohast 131. Selle koalitsiooni juhtiv erakond oli Senegali Demokraatlik Partei. 19. juunil 2007 määrati Ndiaye keskkonna- ja looduskaitseministriks Cheikh Hadjibou Soumaré valitsuses, aga juba 5. juulil määrati ta meremajanduse riigiministriks. Tema haldusala laiendati 3. detsembril 2007, allutades sellele kalapüügi, ja hiljem laiendati seda veel meretranspordi võrra.

2009. aasta märtsis toimunud kohalikel valimistel valiti Ndiaye tagasi Guinguinéo linnapeaks. Sopi koalitsioon sai nendel valimistel tugevasti lüüa ja Ndiaye oli üks väheseid koalitsiooni linnapäid, kes tagasi valiti. Üldise halva valimistulemuse tõttu astus peaminister Soumaré tagasi. President Wade määras Ndiaye 30. aprillil 2009 uueks peaministriks.

Kuulujuttude järgi tahtnud president algul määrata peaministriks oma poja Karim Wade'i, kes oli kandideerinud kohalikel valimistel pealinnas Dakaris, kuid seal võitis valimised opositsioon, kuigi ka Karim Wade sai koha linnavolikogus. Avalikkuse silmis oli tulemus siiski presidendi pojale alandav ja sellepärast ei sobinud teda peaministriks määrata.

Ndiaye peaministriks määramise ajal levisid laialt kuulujutud, justkui ei saaks Ndiaye ja Karim Wade teineteisega läbi. Ndiaye kohtus Wade'iga ja pakkus talle kohta valitsuses. Viimane võttiski selle vastu ning määrati rahvusvahelise koostöö ministriks, regionaalministriks, õhutranspordiministriks ja infrastruktuuriministriks. Ndiaye rääkis Karim Wade'ist kiitvalt ja lükkas ümber väite, et nende omavaheline suhe on halb. Ta tunnistas poliitilisi erimeelsusi, kuid ütles, et see on normaalne ja et nende vahel ei ole probleeme. Üldiselt usutakse siiski, et president soovib oma pojast teha enese järglast, ja sellepärast peetakse kõike Karim Wade'iga seonduvat eriti oluliseks.

3. aprillil 2012 nimetas uus president Macky Sall Ndiaye asemel valitsusjuhiks Abdoul Mbaye.
Barnabas Sibusiso Dlamini

**Barnabas Sibusiso Dlamini** (15. mai 1942 – 28. september 2018) oli Svaasimaa poliitik, aastatel 2008–2018 Svaasimaa peaminister.

Ta oli peaminister ka aastatel 1996–2003.

Aastatel 1984–1993 oli ta rahandusminister.
Medina

**Medina** (kodanikunimega Andrea Fuentealba Valbak; sündinud 30. novembril 1982 Risskovis) on taani R&B- ja hiphoplaulja ja laulukirjutaja.

Tema debüütalbum "Tæt på" ilmus 2007. aastal.

## Albumid
* "Tæt på" (2007)
* "Velkommen til Medina" (2009)
* "Welcome to Medina" (2010)
Mohrenschildti suguvõsa vastastikuse abiandmise selts

**Mohrenschildti suguvõsa vastastikuse abiandmise selts** on aastal 1903 Tallinnas asutatud selts, mille eesmärgiks oli ühendada Mohrenschildti suguvõsa liikmeid, anda neile kombelist toetust ja rahalist abi. Eesti Vabariigi ajal registreeriti selts 24. aprillil 1920 uuesti.

Seltsi liikmeks võisid saada kõik abielust sündinud Berend Robert von Mohrenschildti (1786-1831) ja Berend Wilhelm von Mohrenschildti (1783-1831) meessoost järeltulijad ning nende abikaasad, lesed ja tütred (ka siis kui nad sama perekonnanime ei kanna).
Õigus seltsilt abi saada oli nii Eestis kui ka väljaspool Eestit elavatel suguvõsa liikmetel

Selts otsustas ennast likvideerida 15 jaanuar 1935 - *"... arvesse võttes, et peale ühe kõik suguvõsa liikmed on surnud või teadmata äraolijad. Ainus veel olemasolev suguvõsa meessoost liige asub Eestis ainult ajutiselt"*.
Otsuse kinnitas 13 veebruaril 1935 Tallinna Vaestelaste Kohus.
Seltsi viimane esimees oli Berend Mohrenschildt

## Allikad
* Riigi Teataja nr. 187/188 , 5 november 1920
* ERA fond 14, nimistu 9, säilik 1056
Matthew Williamson

**Matthew Williamson** (sündinud 23. oktoobril 1971 Chorlton-cum-Hardys Manchesteris Inglismaal) on briti moekunstnik, kelle loomingus on tihti indiapäraseid mõjutusi.

## Õpingud
Williamson õppis oma sünnikohas kuni 17. eluaastani. Siis kolis ta Londonisse ning õppis kunsti- ja disainikoolis Central Saint Martin’s College of Art and Design, mille lõpetas 1994. aastal bakalaureusekraadiga moedisaini ja trükikangaste alal.

## Töö ja looming
Karjääri moetööstuses alustas Williamson kaheaastase perioodiga, mil ta tegi tööd Georgina Von Etzdorfile, Marnile, Monsoonile ja Accessorize’ile.

Pärast seda, kui tema valmistatud pärlkaunistustega kotid ja sallid olid köitnud laiemat tähelepanu, rajas Williamson koos oma äripartneri Joseph Velosaga 1997. aastal oma rõivaste kaubamärgi nime Matthew Williamson all. Sama aasta septembris esitles Williamson Londoni moenädala raames oma debüütkollektsiooni „Electric Angels“. Kollektsioon sisaldas mandariini-, fuksia- ja magentatoonides asümmeetrilise lõikega rõivaid, andes aimu Williamsoni isikupärastest stiilist ja käekirjast. 2002. aasta veebruaris jõudis Williamsoni kollektsioon esimest korda New Yorgi moenädalale.

Williamsoni kaubamärgi kauplus Londonis avas uksed 2004. aasta märtsis. 2005. aastal tõi Williamson turule oma parfüümisarja ja 2009. aastal avas oma veebipoe.

2005. aastal asus Williamson Itaalia moemaja Pucci loovjuhi kohale, jätkates samaaegselt tööd omanimelise kaubamärgiga. 2008. aasta sügisel pöördus ta tagasi Londonisse ja keskendus taas oma kaubamärgi arendamisel.

2007. aastal tähistas Williamson Londoni moenädalal 10 aasta möödumist oma esimese kollektsiooni esitlusest üritusega, mis sisaldas ka muusik Prince'i performansit. Londoni disainimuuseumis oli väljas retrospektiivnäitus „Matthew Williamson – 10 aastat moes“. 2009. aasta septembris kutsus Briti Moenõukogu Williamsoni osalema Londoni moenädala 25. aastapäeva tähistamisel.

Williamson tegi 2009. aastal disainikoostööd kiirmoebrändi H&M-iga, tuues firma poodides müügile nii naiste- kui ka meestekollektsiooni, seejuures oli H&M-ile loodud meestekollektsioon Williamsoni esimene katsetus meeste rõivaste loomises.

Praegu toob Matthew Williamsoni moemaja aastast turule neil naisterõivaste kollektsiooni ja tema rõivaid müüvad 170 hulgimüüjat üle maailma. Lisaks tegutsevad Matthew Williamsoni kaubamärgi poed Londonis ja New Yorgis ning firmal on oma boks Dubais asuvas Dubai Mallis. Internetipood on avatud Suurbritannia, Euroopa ja USA klientidele.

2010. aasta oktoobris sõlmis Matthew Williamson litsentsilepingu MBFG-ga (Mariella Burani Fashion Group). Leppe tulemusel sündis uus koostöökaubamärk Muse by Matthew Williamson, mis peaks poodidesse jõudma 2011. aasta sügisel.

## Tunnustus
2004. aastal nimetati Matthew Williamson Elle'i aasta disaineriks ning 2005. aastal sai ta Moet and Chandoni moeauhinna. 2008. aasta Briti moeauhindade jagamisel kuulus Williamsonile punase vaiba ürituste aasta disaineri auhind. Kolmel korral on Williamson olnud Briti moeauhindade aasta disaineri auhinna nominent.

## Välislingid
* Matthew Williamsoni koduleht
Georg Gross

**Georg Gross** (sündinud 22. jaanuaril 1983) on Eesti autorallisõitja.

2009. aastal võitis ta Ford Focus WRC 03 autoga Viru ralli ja Saaremaa Ralli.

2011. aastast sõitis ta Ford Focus WRC 08 autoga. 2013. aastal tuli ta Eesti meistriks.

2017. aastast sõidab ta Ford Fiesta RS WRC autoga. Samal aastal tuli ta Eesti meistriks. Ott Tänaku kaardilugejana võitis ka Saaremaa ralli.

2017. ja 2019. aastal tuli taas Eesti meistriks.

## Isiklikku
Tema isa on ettevõtja Oleg Gross.  Tema abikaasa on Katrin Gross, neil on ühine tütar.

## Viited

## Välislingid

*Profiil ewrc-results.com lehel
Georg Sabler

**Georg Sabler** (**Zabler**) (7. märts 1700 Dobschau – 1. märts/12. märts 1740 Haljala) oli Eesti vaimulik.

## Elulugu
Georg Sabler sündis Dobschaus, Ülem-Ungaris (praeguse haldusjaotuse järgi Dobšiná, Košice maakonnas, Slovakkias). Õppis Dobšiná (Dobschau), Banská Bystrica (Neusohl) ja Bratislava (Pressburg) koolides. Immatrikuleerus 7. oktoobril 1720 Halle ülikooli. Oli aastast 1722 Albu vaeslastekooli õpetaja. Ordineeriti 17. veebruaril/28. veebruaril 1725 õpetajaks.

Oli aastatel 1725–1729 (kutsuti 25. detsembril 1724/5. jaanuaril 1725) Kadrina Katariina koguduse adjunktõpetaja. Aastatel 1729–1740 oli ta (kutsuti 10. septembril/21. septembril 1729, introdutseeriti 9. novembril/20. novembril 1729) Haljala Püha Mauritiuse koguduse õpetaja. Ta oli pietistlik vaimulik.

## Isiklikku
Georg Sabler oli kaks korda abielus. Tema esimese abikaasa Sophia Helena (1705–1728) isa Georg Handtwig oli Kadrina Katariina koguduse õpetaja. Tema teisest abielust Anna Magdalena (neiuna Krechter, hiljem Schoten; 1708–1781), nende poeg Thomas Sabler (ja ka pojapoeg Georg Christian Sabler) olid Haljala Püha Mauritiuse koguduse õpetajad.

## Viited
Mansi kirjandus

**Mansi kirjandus** on mansi keeles kirjutatud ilukirjandus. 

## Mansi kirjanikke
*Juvan Šestalov
*Matra Vahruševa

## Mansi kirjandus eesti keeles
*Juvan Šestalov "Taiga- ja tundralaulud" (valinud ja vene keelest tõlkinud L. Tungal, illustreerinud V. Hurt) Tallinn, Eesti Raamat, 1978
*"Mansi muinasjutte" (mansi keelest tõlkinud K. Kama, E. Leibak, illustreerinud R. Järvi) Tallinn, Eesti Raamat, 1984 (Saja rahva lood)
*Juvan Šestalov "Kui mind hällitas päike" (vene keelest tõlkinud Aksel Orav, illustreerinud Maret Kernumees) Tallinn, Eesti Raamat, 1984
*Juvan Šestalov "Kuulake mu loitsu" (tõlge ja järelsõna Arvo Valton, joonistused Andres Varustin) Tallinn, Kirjastuskeskus, 2010 (Väikeste rahvaste suur kirjandus) ISBN 9789949445431

## Välislingid
*Handi ja mansi kirjandus eesti keeles
*Mansi lasteluuletuste bibliograafia Arkaadia, lasteluule andmebaas